اویان نیوز: قارین چئورهسینده اولان یاغلاری اریتمک اوچون یالنیز گؤبک اریتمه ایدمانلارینا قوللانماق بعضیلری اوچون یئترلی(کافی) دئییل، بو دورومدا بیتکیلرین(گیاه) گؤبک اریتمه پوتانسیلیندن فایدالانماقدا لازیمدیر.قارین چئورهسینده اولان یاغلاری اریتمک اوچون، سیزلره ایدماندان (ورزش) علاوه، بیتکیسل (گیاهی) یوللارینی تانیتماق ایستهییریک.
مئیوهلرین بیر سیراسی یاغ اریدیجی آنزیم وموادلاردان زنگیندیرلر؛بونلار قارین چئورهسینین آرتیق یاغلارینی اریتمک اوچون؛ چوخ یاخشیدیرلار. گؤبک اریدن میوهلری بیرلیکده تانییاق:
موز: موز مئیوهسی ان اؤنملی پوتاسیم قایناقلاریندان بیریدیر. پوتاسیوم، بدنده قارین یاغلانماسینا مانع اولماقدا هابئله بدنین متابولیسمینی سرعتلندیرهرک یاغلاری یاندیرا بیلر.
یوغورت: قارین اریتمک اوچون قوللانیلا بیلهجک یئیهجکلردن بیریسی یوغورتدور. قاتیق، میکروپ قیریجی ائتگیسی له قارین شیشمهسینه بیر دوغال (طبیعی) چؤزوم یولودور(را حل).قاتیغین فایدالاری آراسیندا قان شکرینی ترازلایان انسولین هورمونون دوزنلهنمهسینده اؤنملی اوینامی واردیر.
چییهلک(توت فرنگی): بیر یاز مئیوهسی اولان چیلک، طبیعتده ان یوکسک نیسبتده آنتیاوکسیدانلاردان زنگیندیر. هر گون بیر اوووج چییهلک یئمک، ماددهلر موبادیلهسینی و قان دولانیمینی(گردش) سورعتلندیرر و عضلهلره یوکسک نیسبتده اوکسیژن گئتمهسینه یاردیمجی اولار.
یاشیل چای: قارین چئورهنیزین یاغلاریلا(چربی)وداع ائتمک ایستهییرسینیزسه دوزنلی(مرتب) اولاراق؛ ایچدیگینیز قارا چایی ، یاشیل چایی ایله دهییشمهلیسینیز. یاشیل چای، بدنده گونلوک یاندیریلان کالوری میقدارینی چوخالداراق؛ کیلو وئرمهیه یاردیمجی اولور.دئمهلیدیر؛ یاشیل چای، قاندا اولان یاغی وکولوستورولو سالار .
قایناق: بیلیم سسی
azb_Arab azb_Arab azb_Arab azb_Arab azb_Arab azb_Arab azb_Arab